=== Beskyttelsestid ===
[[Fil:DK ophavsrets udløb (2014).svg|thumb|Ophavsret for værk, hvor ophavsmanden døde i 1943 (rød). Der skal gå 70 hele år fra 1. januar 1944 (første gule), hvorfor beskyttelsestiden udløb 1. januar 2014 (grøn)]]
Ophavsrettens gyldighedstid – normalt omtalt som ''beskyttelsestiden'' – er den tid, et værk er beskyttet. Den er beskrevet i lovens §63:
:''Ophavsretten til et værk varer, indtil 70 år er forløbet efter ophavsmandens dødsår eller for de i § 6 omhandlede værker efter længstlevendes dødsår.''
Beskyttelsestiden for værker er således 70 hele år regnet fra udgangen af ophavsmandens dødsår. Hvis der er flere ophavsmænd, gælder den længstlevendes dødsår. Når beskyttelsestiden er udløbet, kan værket frit udnyttes, idet alle økonomiske rettigheder ophører.
Værket er dog ikke helt ubeskyttet, idet visse [[droit moral|moralske rettigheder]] fortsætter efter beskyttelsestidens udløb.
Fordi beskyttelsestiden blev øget i 1995 fra 50 til 70 år med tilbagevirkende kraft, er der en særlig situation for værker af ophavsmænd, der er døde i perioden fra 1. januar 1925 til 31. december 1944. Rettighederne til disse blev "genoplivet" i 1995.
Jura Retsvidenskab Immaterialret Juridiske_discipliner